**śrīviṣṇusahasranāmastotram**

vaiśaṁpāyana uvāca —  
śrutvā dharmān-aśeṣeṇa pāvanāni ca sarvaśaḥ|  
yudhiṣṭhiraḥ śāntanavaṁ punar-evābhyabhāṣata ||1||

kim-ekaṁ daivataṁ loke kiṁ-vāpy-ekaṁ parāyaṇam |  
stuvantaḥ kaṁ kam-arcantaḥ prāpnuyur-mānavāḥ śubham ||2||

ko dharmaḥ sarvadharmāṇāṁ bhavataḥ paramo mataḥ |  
kiṁ japan-mucyate jantur-janma-saṁsāra-bandhanāt ||3||

bhīṣma uvāca —  
jagat prabhuṁ deva-devam-anantaṁ puruṣottamam |  
stuvan-nāmasahasreṇa puruṣaḥ satatotthitaḥ ||4||

tam-eva cārcayan-nityaṁ bhaktyā puruṣam-avyayam |  
dhyāyan stuvan-namasyaṁś-ca yajamānas-tam-eva ca ||5||

anādinidhanaṁ viṣṇuṁ sarvalokamaheśvaram |  
lokādhyakṣaṁ stuvan-nityaṁ sarvaduḥkhātigo bhavet ||6||

brahmaṇyaṁ sarvadharmajñaṁ lokānāṁ kīrtivardhanam |  
lokanāthaṁ mahad-bhūtaṁ sarvabhūta-bhavodbhavam ||7||

eṣa me sarva-dharmāṇāṁ dharmo'dhikatamo mataḥ |  
yad-bhaktyā puṇḍarīkākṣaṁ stavair-arcen-naraḥ sadā ||8||

paramaṁ yo mahat-tejaḥ paramaṁ yo mahat-tapaḥ |  
paramaṁ yo mahad-brahma paramaṁ yaḥ parāyaṇam ||9||

pavitrāṇāṁ pavitraṁ yo maṅgalānāñ-ca maṅgalam |  
daivataṁ devatānāñ-ca bhūtānāṁ yo'vyayaḥ pitā ||10||

yataḥ sarvāṇi bhūtāni bhavanty-ādiyugāgame |  
yasmiṁś-ca pralayaṁ yānti punar-eva yugakṣaye ||11||

tasya lokapradhānasya jagannāthasya bhūpate |  
viṣṇor-nāma sahasraṁ me śṛṇu pāpabhayāpaham ||12||

yāni nāmāni gauṇāni vikhyātāni mahātmanaḥ |  
ṛṣibhiḥ parigītāni tāni vakṣyāmi bhūtaye ||13||

oṁ viśvaṁ viṣṇur-vaṣaṭkāro bhūtabhavyabhavat prabhuḥ |  
bhūtakṛd-bhūtabhṛd-bhāvo bhūtātmā bhūtabhāvanaḥ ||14||

pūtātmā paramātmā ca muktānāṁ paramā gatiḥ |  
avyayaḥ puruṣaḥ sākṣī kṣetrajño'kṣara eva ca ||15||

yogo yogavidāṁ netā pradhānapuruṣeśvaraḥ |  
nārasiṁhavapuḥ śrīmān keśavaḥ puruṣottamaḥ ||16||

sarvaḥ śarvaḥ śivaḥ sthāṇur-bhūtādir-nidhir-avyayaḥ |  
saṁbhavo bhāvano bhartā prabhavaḥ prabhur-īśvaraḥ ||17||

svayaṁbhūḥ śaṁbhur-ādityaḥ puṣkarākṣo mahāsvanaḥ |  
anādinidhano dhātā vidhātā dhātur-uttamaḥ ||18||

aprameyo hṛṣīkeśaḥ padmanābho'maraprabhuḥ |  
viśvakarmā manus-tvaṣṭā sthaviṣṭhaḥ sthaviro dhruvaḥ ||19||

agrāhyaḥ śāśvataḥ kṛṣṇo lohitākṣaḥ pratardanaḥ |  
prabhūtas-trikakubdhāma pavitraṁ maṅgalaṁ param ||20||

īśānaḥ prāṇadaḥ prāṇo jyeṣṭhaḥ śreṣṭhaḥ prajāpatiḥ |  
hiraṇyagarbho bhūgarbho mādhavo madhusūdanaḥ ||21||

īśvaro vikramī dhanvī medhāvī vikramaḥ kramaḥ |  
anuttamo durādharṣaḥ kṛtajñaḥ kṛtir-ātmavān |22||

sureśaḥ śaraṇaṁ śarma viśvaretāḥ prajābhavaḥ |  
ahaḥ saṁvatsaro vyālaḥ pratyayaḥ sarvadarśanaḥ ||23||

ajaḥ sarveśvaraḥ siddhaḥ siddhiḥ sarvādir-acyutaḥ |  
vṛṣākapir-ameyātmā sarvayogaviniḥsṛtaḥ ||24||

vasur-vasumanāḥ satyaḥ samātmā saṁmitaḥ samaḥ |  
amoghaḥ puṇḍarīkākṣo vṛṣakarmā vṛṣākṛtiḥ ||25||

rudro bahuśirā babhrur-viśvayoniḥ śuciśravāḥ |  
amṛtaḥ śāśvataḥ sthāṇur-varāroho mahātapāḥ ||26||

sarvagaḥ sarvavid-bhānur-viṣvakseno janārdanaḥ |  
vedo vedavid-avyaṅgo vedāṅgo vedavit-kaviḥ ||27||

lokādhyakṣaḥ surādhyakṣo dharmādhyakṣaḥ kṛtākṛtaḥ |  
caturātmā caturvyūhaś-caturdaṁṣṭraś-caturbhujaḥ ||28||

bhrājiṣṇur-bhojanaṁ bhoktā sahiṣṇur-jagadādijaḥ |  
anagho vijayo jetā viśvayoniḥ punarvasuḥ ||29||

upendro vāmanaḥ prāṁśur-amoghaḥ śucir-ūrjitaḥ |  
atīndraḥ saṁgrahaḥ sargo dhṛtātmā niyamo yamaḥ ||30||

vedyo vaidyaḥ sadāyogī vīrahā mādhavo madhuḥ |  
atīndriyo mahāmāyo mahotsāho mahābalaḥ ||31||

mahābuddhir-mahāvīryo mahāśaktir-mahādyutiḥ |  
anirdeśyavapuḥ śrīmān-ameyātmā mahādridhṛk ||32||

maheṣvāso mahībhartā śrīnivāsaḥ satāṁ gatiḥ |  
aniruddhaḥ surānando govindo govidāṁ patiḥ ||33||

marīcir-damano haṁsaḥ suparṇo bhujagottamaḥ |  
hiraṇyanābhaḥ sutapāḥ padmanābhaḥ prajāpatiḥ ||34||

amṛtyuḥ sarvadṛk-siṁhaḥ-saṁdhātā saṁdhimān-sthiraḥ |  
ajo durmarṣaṇaḥ śāstā viśrutātmā surārihā ||35||

gurur-gurutamo dhāma satyaḥ satyaparākramaḥ |  
nimiṣo'nimiṣaḥ sragvī vācaspatir-udāradhīḥ ||36||

agraṇīr-grāmaṇīḥ śrīmān-nyāyo netā samīraṇaḥ |  
sahasramūrdhā viśvātmā sahasrākṣaḥ sahasrapāt ||37||

āvartano nivṛttātmā saṁvṛtaḥ saṁpratardanaḥ |

ahaḥ saṁvartako vahnir-anilo dharaṇīdharaḥ ||38||

suprasādaḥ prasannātmā viśvadhṛg-viśvabhug-vibhuḥ |  
satkartā satkṛtaḥ sādhur-jahnur-nārāyaṇo naraḥ ||39||

asaṁkhyeyo’prameyātmā viśiṣṭaḥ śiṣṭakṛc-chuciḥ |  
siddhārthaḥ siddhasaṁkalpaḥ siddhidaḥ siddhisādhanaḥ ||40||

vṛṣāhī vṛṣabho viṣṇur-vṛṣaparvā vṛṣodaraḥ |  
vardhano vardhamānaś-ca viviktaḥ śrutisāgaraḥ ||41||

subhujo durdharo vāgmī mahendro vasudo vasuḥ |  
naikarūpo bṛhadrūpaḥ śipiviṣṭaḥ prakāśanaḥ ||42||

ojas-tejo-dyutidharaḥ prakāśātmā pratāpanaḥ |  
ṛddhaḥ spaṣṭākṣaro mantraś-candrāṁśur-bhāskaradyutiḥ ||43||

amṛtāṁśūdbhavo bhānuḥ śaśabinduḥ sureśvaraḥ |  
auṣadhaṁ jagataḥ setuḥ satyadharmaparākramaḥ ||44||

bhūtabhavyabhavannāthaḥ pavanaḥ pāvano'nilaḥ |  
kāmahā kāmakṛt-kāntaḥ kāmaḥ kāmapradaḥ prabhuḥ ||45||

yugādikṛd-yugāvarto naikamāyo mahāśanaḥ |  
adṛśyo vyaktarūpaś-ca sahasrajid-anantajit ||46||

iṣṭo'viśiṣṭaḥ [iṣṭo viśiṣṭaḥ] śiṣṭeṣṭaḥ śikhaṇḍī nahuṣo vṛṣaḥ |  
krodhahā krodhakṛt-kartā viśvabāhur-mahīdharaḥ ||47||

acyutaḥ prathitaḥ prāṇaḥ prāṇado vāsavānujaḥ |  
apāṁ nidhir-adhiṣṭhānam-apramattaḥ pratiṣṭhitaḥ ||48||

skandaḥ skandadharo dhuryo varado vāyuvāhanaḥ |  
vāsudevo bṛhadbhānur-ādidevaḥ puraṁdaraḥ ||49||

aśokas-tāraṇas-tāraḥ śūraḥ śaurir-janeśvaraḥ |  
anukūlaḥ śatāvartaḥ padmī padmanibhekṣaṇaḥ ||50||

padmanābho'ravindākṣaḥ padmagarbhaḥ śarīrabhṛt |  
maharddhir-ṛddho vṛddhātmā mahākṣo garuḍadhvajaḥ ||51||

atulaḥ śarabho bhīmaḥ samayajño havir-hariḥ |  
sarvalakṣaṇalakṣaṇyo lakṣmīvān-samitiñjayaḥ ||52||

vikṣaro rohito mārgo hetur-dāmodaraḥ sahaḥ |  
mahīdharo mahābhāgo vegavān-amitāśanaḥ ||53||

udbhavaḥ kṣobhaṇo devaḥ śrīgarbhaḥ parameśvaraḥ |  
karaṇaṁ kāraṇaṁ kartā vikartā gahano guhaḥ ||54||

vyavasāyo vyavasthānaḥ saṁsthānaḥ sthānado dhruvaḥ |  
pararddhiḥ parama-spaṣṭas-tuṣṭaḥ puṣṭaḥ śubhekṣaṇaḥ ||55||

rāmo virāmo virajo [virato] mārgo neyo nayo'nayaḥ |  
vīraḥ śaktimatāṁ śreṣṭho dharmo dharmavid-uttamaḥ ||56||

vaikuṇṭhaḥ puruṣaḥ prāṇaḥ prāṇadaḥ praṇavaḥ pṛthuḥ |  
hiraṇyagarbhaḥ śatrughno vyāpto vāyur-adhokṣajaḥ ||57||

ṛtuḥ sudarśanaḥ kālaḥ parameṣṭhī parigrahaḥ |  
ugraḥ saṁvatsaro dakṣo viśrāmo viśvadakṣiṇaḥ ||58||

vistāraḥ sthāvara-sthāṇuḥ pramāṇaṁ bījam-avyayam |  
artho'nartho mahākośo mahābhogo mahādhanaḥ ||59||

anirviṇṇaḥ sthaviṣṭho'bhūr [sthaviṣṭho bhūr] -dharmayūpo mahāmakhaḥ |  
nakṣatranemir-nakṣatrī kṣamaḥ kṣāmaḥ samīhanaḥ ||60||

yajña ijyo mahejyaś-ca kratuḥ satraṁ satāṁ gatiḥ |  
sarvadarśī vimuktātmā sarvajño jñānam-uttamam ||61||

suvrataḥ sumukhaḥ sūkṣmaḥ sughoṣaḥ sukhadaḥ suhṛt |  
manoharo jitakrodho vīrabāhur-vidāraṇaḥ ||62||

svāpanaḥ svavaśo vyāpī naikātmā naikakarmakṛt |  
vatsaro vatsalo vatsī ratnagarbho dhaneśvaraḥ ||63||

dharmagub-dharmakṛd-dharmī sad-asat-kṣaram-akṣaram |  
avijñātā sahasrāṁśur-vidhātā kṛtalakṣaṇaḥ ||64||

gabhastinemiḥ sattvasthaḥ siṁho bhūtamaheśvaraḥ |  
ādidevo mahādevo deveśo devabhṛd-guruḥ ||65||

uttaro gopatir-goptā jñānagamyaḥ purātanaḥ |  
śarīrabhūtabhṛd-bhoktā kapīndro bhūridakṣiṇaḥ ||66||

somapo'mṛtapaḥ somaḥ purujit purusattamaḥ |  
vinayo jayaḥ satyasaṁdho dāśārhaḥ sātvatāṁ-patiḥ ||67||

jīvo vinayitā sākṣī mukundo'mitavikramaḥ |  
ambhonidhir-anantātmā mahodadhiśayo'ntakaḥ ||68||

ajo mahārhaḥ svābhāvyo jitāmitraḥ pramodanaḥ |  
ānando nandano nandaḥ satyadharmā trivikramaḥ ||69||

maharṣiḥ kapilācāryaḥ kṛtajño medinīpatiḥ |  
tripadas-tridaśādhyakṣo mahāśṛṅgaḥ kṛtāntakṛt ||70||

mahāvarāho govindaḥ suṣeṇaḥ kanakāṅgadī |  
guhyo gabhīro gahano guptaś-cakragadādharaḥ ||71||

vedhāḥ svāṅgo'jitaḥ kṛṣṇo dṛḍhaḥ saṁkarṣaṇo'cyutaḥ |  
varuṇo vāruṇo vṛkṣaḥ puṣkarākṣo mahāmanāḥ ||72||

bhagavān bhagahā-nandī vanamālī halāyudhaḥ |  
ādityo jyotir-ādityaḥ sahiṣṇur-gatisattamaḥ ||73||

sudhanvā khaṇḍaparaśur-dāruṇo draviṇapradaḥ |  
divaḥspṛk-sarvadṛg-vyāso vācaspatir-ayonijaḥ ||74||

trisāmā sāmagaḥ sāma nirvāṇaṁ bheṣajaṁ bhiṣak |  
saṁnyāsakṛc-chamaḥ śānto niṣṭhā śāntiḥ parāyaṇam ||75||

śubhāṅgaḥ śāntidaḥ sraṣṭā kumudaḥ kuvaleśayaḥ |  
gohito gopatir-goptā vṛṣabhākṣo vṛṣapriyaḥ ||76||

anivartī nivṛttātmā saṁkṣeptā kṣemakṛc-chivaḥ |  
śrīvatsavakṣāḥ śrīvāsaḥ śrīpatiḥ śrīmatāṁ-varaḥ ||77||

śrīdaḥ śrīśaḥ śrīnivāsaḥ śrīnidhiḥ śrīvibhāvanaḥ |  
śrīdharaḥ śrīkaraḥ śreyaḥ śrīmāṁl-lokatrayāśrayaḥ ||78||

svakṣaḥ svaṅgaḥ śatānando nandir-jyotir-gaṇeśvaraḥ |  
vijitātmā vidheyātmā satkīrtiś-chinnasaṁśayaḥ ||79||

udīrṇaḥ sarvataścakṣur-anīśaḥ śāśvata-sthiraḥ |  
bhūśayo bhūṣaṇo bhūtir-viśokaḥ śokanāśanaḥ ||80||

arciṣmān-arcitaḥ kumbho viśuddhātmā viśodhanaḥ |  
aniruddho'pratirathaḥ pradyumno'mitavikramaḥ ||81||

kālaneminihā vīraḥ śūraḥ śura [śaurir]-janeśvaraḥ |  
trilokātmā trilokeśaḥ keśavaḥ keśihā hariḥ ||82||

kāmadevaḥ kāmapālaḥ kāmī-kāntaḥ kṛtāgamaḥ |  
anirdeśyavapur-viṣṇur-vīro'nanto dhanañjayaḥ ||83||

brahmaṇyo brahmakṛd-brahmā brahma brahmavivardhanaḥ |  
brahmavid-brāhmaṇo brahmī brahmajño brāhmaṇapriyaḥ ||84||

mahākramo mahākarmā mahātejā mahoragaḥ |  
mahākratur-mahāyajvā mahāyajño mahāhaviḥ ||85||

stavyaḥ stavapriyaḥ stotraṁ stutiḥ stotā raṇapriyaḥ |  
pūrṇaḥ pūrayitā puṇyaḥ puṇyakīrtir-anāmayaḥ ||86||

manojavas-tīrthakaro vasuretā vasupradaḥ |  
vasuprado vāsudevo vasur-vasumanā haviḥ ||87||

sadgatiḥ satkṛtiḥ sattā sadbhūtiḥ satparāyaṇaḥ |  
śūraseno yaduśreṣṭhaḥ sannivāsaḥ suyāmunaḥ ||88||

bhūtāvāso vāsudevo sarvāsunilayo'nalaḥ |  
darpahā darpado dṛpto durdharo'thāparājitaḥ ||89||

viśvamūrtir-mahāmūrtir-dīptamūrtir-amūrtimān |  
anekamūrtir-avyaktaḥ śatamūrtiḥ śatānanaḥ ||90||

eko naikaḥ savaḥ kaḥ kiṁ yat-tat-padam-anuttamam |  
lokabandhur-lokanātho mādhavo bhaktavatsalaḥ ||91||

suvarṇavarṇo hemāṅgo varāṅgaś candanāṅgadī |  
vīrahā viṣamaḥ śūnyo ghṛtāśīr-acalaś-calaḥ ||92||

amānī mānado mānyo lokasvāmī trilokadhṛk |  
sumedhā medhajo dhanyaḥ satyamedhā dharādharaḥ ||93||

tejo vṛṣo dyutidharaḥ sarvaśastrabhṛtāṁ varaḥ |  
pragraho nigraho'vyagro naikaśṛṅgo gadāgrajaḥ ||94||

caturmūrtiś-caturbāhuś-caturvyūhaś-caturgatiḥ |  
caturātmā caturbhāvaś-caturvedavid-ekapāt ||95||

samāvarto'nivṛttātmā [samāvarto nivṛttātmā]-durjayo duratikramaḥ |  
durlabho durgamo durgo durāvāso durārihā ||96||

śubhāṅgo lokasāraṅgaḥ sutantus-tantuvardhanaḥ |  
indrakarmā mahākarmā kṛtakarmā kṛtāgamaḥ ||97||

udbhavaḥ sundaraḥ sundo ratnanābhaḥ sulocanaḥ |  
arko vājasanaḥ śṛṅgī jayantaḥ sarvavij-jayī ||98||

suvarṇabindur-akṣobhyaḥ sarvavāg-īśvaraḥ [sarvavāg-īśvareśvaraḥ]|  
mahāhrado mahāgarto mahābhūto mahānidhiḥ ||99||

kumudaḥ kuṁdaraḥ kundaḥ parjanyaḥ pavano'nilaḥ |  
amṛtāṁśo'mṛtavapuḥ sarvajñaḥ sarvatomukhaḥ ||100||

sulabhaḥ suvrataḥ siddhaḥ śatrujic-chatrutāpanaḥ |  
nyagrodhodumbaro'śvatthaś-cāṇūrāndhraniṣūdanaḥ ||101||

sahasrārciḥ saptajihvaḥ saptaidhāḥ saptavāhanaḥ |  
amūrtir-anagho'cintyo bhayakṛd-bhayanāśanaḥ ||102||

aṇur-bṛhat-kṛśaḥ sthūlo guṇabhṛn-nirguṇo mahān |  
adhṛtaḥ svadhṛtaḥ svāsyaḥ prāgvaṁśo vaṁśavardhanaḥ ||103||

bhārabhṛt-kathito yogī yogīśaḥ sarvakāmadaḥ |  
āśramaḥ śramaṇaḥ kṣāmaḥ suparṇo vāyuvāhanaḥ ||104||

dhanurdharo dhanurvedo-daṇḍo damayitā damaḥ |  
aparājitaḥ sarvasaho niyantā-niyamo'yamaḥ [niyamo yamaḥ]||105||

sattvavān sāttvikaḥ satyaḥ satyadharmaparāyaṇaḥ |  
abhiprāyaḥ priyārho'rhaḥ priyakṛt-prītivardhanaḥ ||106||

vihāyasagatir-jyotiḥ surucir-hutabhug-vibhuḥ |  
ravir-virocanaḥ sūryaḥ savitā ravilocanaḥ ||107||

ananto hutabhug-bhoktā sukhado naikado’grajaḥ |  
anirviṇṇaḥ sadāmarṣī lokādhiṣṭhānam-adbhutam ||108||

sanāt-sanātanatamaḥ kapilaḥ kapir-avyayaḥ |  
svastidaḥ svastikṛt-svasti svastibhuk-svastidakṣiṇaḥ ||109||

araudraḥ kuṇḍalī cakrī vikramy-ūrjitaśāsanaḥ |  
śabdātigaḥ śabdasahaḥ śiśiraḥ śarvarīkaraḥ ||110||

akrūraḥ peśalo dakṣo dakṣiṇaḥ kṣamiṇāṁ varaḥ |  
vidvattamo vītabhayaḥ puṇyaśravaṇakīrtanaḥ ||111||

uttāraṇo duṣkṛtihā puṇyo duḥsvapnanāśanaḥ |  
vīrahā rakṣaṇaḥ santo jīvanaḥ paryavasthitaḥ ||112||

anantarūpo'nantaśrīr-jitamanyur-bhayāpahaḥ |  
caturasro gabhīrātmā vidiśo vyādiśo diśaḥ ||113||

anādir-bhūr-bhuvo lakṣmīḥ suvīro rucirāṅgadaḥ |  
janano janajanmādir-bhīmo bhīmaparākramaḥ ||114||

ādhāranilayo'dhātā [ādhāranilayo dhātā] puṣpahāsaḥ prajāgaraḥ |  
ūrdhvagaḥ satpathācāraḥ prāṇadaḥ praṇavaḥ paṇaḥ ||115||

pramāṇaṁ prāṇanilayaḥ prāṇakṛt-prāṇajīvanaḥ |  
tattvaṁ tattvavid-ekātmā janmamṛtyujarātigaḥ ||116||

bhūr-bhuvaḥ svas-tarus-tāraḥ savitā prapitāmahaḥ |  
yajño yajñapatir-yajvā yajñāṅgo yajñavāhanaḥ ||117||

yajñabhṛd-yajñakṛd-yajñī yajñabhug-yajñasādhanaḥ |  
yajñāntakṛd-yajñaguhyam-anna-annāda eva ca ||118||

ātmayoniḥ svayaṁjāto vaikhānaḥ sāmagāyanaḥ |  
devakīnandanaḥ sraṣṭā kṣitīśaḥ pāpanāśanaḥ ||119||

śaṅkhabhṛn-nandakī cakrī śārṅgadhanvā gadādharaḥ |  
rathāṅgapāṇir-akṣobhyaḥ sarvapraharaṇāyudhaḥ ||120||

itīdaṁ kīrtanīyasya keśavasya mahātmanaḥ |  
nāmnāṁ sahasraṁ divyānām-aśeṣeṇa prakīrtitam ||121||

ya idaṁ śṛṇuyān-nityaṁ yaś-cāpi parikīrtayet |  
nāśubhaṁ prāpnuyāt-kiñ-cit so'mutreha ca mānavaḥ ||122||

vedāntago brāhmaṇaḥ syāt-kṣatriyo vijayī bhavet |  
vaiśyo dhanasamṛddhaḥ syāc-chūdraḥ sukham-avāpnuyāt ||123||

dharmārthī prāpnuyād-dharmam-arthārthī cārtham-āpnuyāt |  
kāmān-avāpnuyāt-kāmī prajārthī cāpnuyāt-prajām [prajāḥ] ||124||

bhaktimān-yaḥ sadotthāya śucis-tadgatamānasaḥ |  
sahasraṁ vāsudevasya nāmnām-etat-prakīrtayet ||125||

yaśaḥ prāpnoti vipulaṁ jñātiprādhānyam-eva ca |  
acalāṁ śriyam-āpnoti śreyaḥ [śreyas] cāpnoty-anuttamam ||126||

na bhayaṁ kva-cid-āpnoti vīryaṁ tejaś-ca vindati |  
bhavaty-arogo dyutimān-balarūpaguṇānvitaḥ ||127||

rogārto mucyate rogād-baddho mucyeta bandhanāt |  
bhayān-mucyeta bhītaś-tu [bhītaś-ca] mucyetāpanna āpadaḥ ||128||

durgāṇy-atitaraty-āśu puruṣaḥ puruṣottamam |  
stuvan-nāmasahasreṇa nityaṁ bhaktisamanvitaḥ ||129||

vāsudevāśrayo martyo vāsudevaparāyaṇaḥ |  
sarvapāpaviśuddhātmā yāti brahma sanātanam ||130||

na vāsudevabhaktānām-aśubhaṁ vidyate kvacit |  
janmamṛtyujarāvyādhi-bhayaṁ vāpy-upajāyate ||131||

imaṁ stava- adhīyānaḥ śraddhābhaktisamanvitaḥ |  
yujyetātmasukhakṣāntiśrīdhṛtismṛtikīrtibhiḥ ||132||

na krodho na ca mātsaryaṁ na lobho nāśubhā matiḥ |  
bhavanti kṛtapuṇyānāṁ bhaktānāṁ puruṣottame ||133||

dyauḥ sacandrārkanakṣatrā khaṁ diśo bhūr-mahodadhiḥ |  
vāsudevasya vīryeṇa vidhṛtāni mahātmanaḥ ||134||

sasurāsuragandharvaṁ sayakṣoragarākṣasam |  
jagad-vaśe vartatedaṁ kṛṣṇasya sacarācaram ||135||

indriyāṇi mano buddhiḥ sattvaṁ tejo balaṁ dhṛtiḥ |  
vāsudevātmakāny-āhuḥ kṣetraṁ kṣetrajña eva ca ||136||

sarvāgamānām-ācāraḥ prathamaṁ parikalpyate |  
ācāraprabhavo dharmo dharmasya prabhur-acyutaḥ ||137||

ṛṣayaḥ pitaro devā mahābhūtāni dhātavaḥ |  
jaṅgamājaṅgamaṁ cedaṁ jagan-nārāyaṇodbhavam ||138||

yogo jñānaṁ tathā sāṁkhyaṁ vidyāḥ śilpāni karma ca |  
vedāḥ śāstrāṇi vijñānam-etat-sarvaṁ janārdanāt ||139||

eko viṣṇur-mahad-bhūtaṁ pṛthag-bhūtāny-anekaśaḥ |  
trīṁl-lokān-vyāpya bhūtātm- bhuṅkte viśvabhug-avyayaḥ ||140||

imaṁ stavaṁ bhagavato viṣṇor-vyāsena kīrtitam |  
paṭhed-ya icchet-puruṣaḥ śreyaḥ prāptuṁ sukhāni ca ||141||

viśveśvaram-ajaṁ devaṁ jagataḥ prabhavāpyayam |  
bhajanti ye puṣkarākṣaṁ na te yānti parābhavam ||142||

**iti śrīmahābhārate śatasāhasrayāṁ saṁhitāyāṁ vaiyāsikyāṁ**

**śāntiparvanyuktamānuśāsane dharmottare bhīṣmayudhiṣṭirasamvāde**

**śrīviṣṇordivyasahasranāmastotra sampūrṇam ||**